《周仲翔和诗赠以前韵》
宋代·王十朋

与子十年同把酒，贫贱未能离陇亩。今年依旧对黄花，会意何由笑开口。

老来钟爱有三儿，迩岁从师得吾友。祝螟方拟为蠃飞，舐犊俄惊作牛吼。

幼儿已作一觉梦，大匠徒施两年手。乙子沉痾赖营牧，再生岂止由南斗。

嗟予屯厄世所弃，急难谁肯相先后。论交最喜子善终，报德深惭我无有。

犹怜甲乙二孺子，莫景于渠意加厚。烦君为我严诲之，毋惜鞭笞九十九。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。